AlexejDobrolubov/national_council_slovak_2010 huggingface dataset:
35. schôdza NR SR - 15.deň - A. dopoludnia
Dátum: 2025-06-18
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

12. Ďakujem veľmi pekne, pán poslanec. Ja si myslím, že je veľmi dôležité osobitne v čase konsolidácie verejných financií, kedy vyťahujeme od ľudí peniaze na nezmyselné dane, baviť sa o tom, kto zastáva akú verejnú funkciu a ako sa tu rozhadzujú verejné funkcie. Lebo na jednej strane pýtať si do ľudí peniaze, že tu máme obrovský dlh ako štát a potom dosadzovať do verejných funkcií ľudí, ktorí zjavne na to nemajú absolútne žiadnu odbornosť, ako si spomenul, presne tak, Martina Šimkovičová, rezort kultúry, Tomáš Taraba, rezort životného prostredia. Áno, samotné zriadenie ministerstva, môžme o tom legitímne polemizovať politicky, ale v čase konsolidácie verejných financií robiť nový takýto rezort? A potom tam dosadiť človeka, ktorý s tým nemá absolútne nič spoločné? A potom ho presunúť na Národnú banku Slovenska v čase konsolidácie verejných financií? A potom sem príde do Národnej rady namiesto toho, aby tu bol guvernér Národnej banky Slovenska, ktorý jednoducho ak sa rozhodol, že bude zastávať ďalej svoju funkciu napriek tomu, že je odsúdený z korupcie, tak nie je schopný tomu čeliť v Národnej rade, tak o to skôr je to ďalší dôvod k tomu, aby odstúpil z tejto funkcie. Lebo komu inému potom by mal naozaj skladať účty ako Národnej rade Slovenskej republiky a sem prísť a aspoň predniesť tie dokumenty, ktoré sú kľúčové pre chod jeho inštitúcie a normálne sa tu zodpovedať. Ako toto by sa očakávalo vo fungujúcej demokracii a právnom štáte, ale toto, samozrejme, od tejto vládnej koalície ani nemožno očakávať a osobitne od nominantov, ktorých nám tu donáša Andrej Danko. Ďakujem pekne.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

347. Pani poslankyňa, je pre mňa potom otázkou, že keď po polnoci vystupujete s návrhom na odklad účinnosti, prečo sme tu o polnoci. To znamená, ak v novembri má byť účinná táto, prečo o polnoci tu rokujeme? Prečo nemôžeme dôstojne rokovať o zmene ústavy? Prečo to nemôžeme robiť v riadnom čase? Takisto ako sa pýtam, prečo v riadnom čase nemôže prebehnúť rokovanie o vyslovení nedôvery tejto vláde a ministrovi životného prostredia, ktorý nám prišiel o polnoci povedať zopár slov. Síce pomerne nenávistných, ale našiel si čas o polnoci prísť. Divým sa, že neprišiel ministra vnútra a ministerka kultúry, voči ktorej tiež je tu návrh na vyslovenie nedôvery voči nim, ako aj návrh na vyslovenie nedôvery voči celej vláde, ktorý tu máme z januára. Tak na to nemáme čas, ale máme čas rokovať o polnoci k zmene ústavy, kde sa po polnoci dozvieme, že je tu návrh na odklad tejto účinnosti na november. Ako to len podčiarkuje skutočne tú hrubú nedôstojnosť. Ale zase vyzerá, že máme dosť času oboznámiť sa s listom Európskej komisie, pán minister. (Smiech v sále.) Takže ja by som to videla ako výzvu, lebo myslím, že na to je dosť času, aby ste nás s ním oboznámili, aby si ho každý riadne prečítal a určite tam našiel iné, ako nám tu rozprával pán minister životného prostredia. Pretože to, že zadefinujeme muža a ženu v ústave nám nikomu neprekáža. Len nerozumieme prečo to ideme robiť. Ďakujem pekne.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

325. Ďakujem pekne. Pán minister, no, z vášho vyjadrenia som pochopila, vy ste asi žiadny list nečítal. Lebo ja sa domnievam, že určite komisiu netrápi muž a žena, ale trápi ju definícia o národnej identite. A tá súvisí s otázkou zvrchovanosti európskeho práva alebo nezvrchovanosti. Takže asi ste ten list nečítal, si myslím, lebo určite komisiu netrápi muž a žena. O tom som skalopevne presvedčená, že ak ju niečo trápi, tak úplne iný článok. Tak asi by bolo o to viac naozaj dobré, keby sme ten list videli, lebo alebo teda neviem, aký list videl pán minister životného prostredia. Táto časť sa teda týkala aj navrhovanej zmeny ústavy, lebo v tom ostatnom som sa trošku stratila, to veľmi nesúviselo s podaným návrhom na zmenu ústavy, ale teda v tejto časti, kde sa venoval aj konkrétnemu listu, tak o to viac by bolo namieste ten list naozaj vidieť. Lebo ak potom tu vystúpi minister a tvrdí nám, že ho čítal a hovorí o veciach, ktoré určite komisiu netrápia, tak je to potom o to ešte viac zvláštnejšie. Takže znovu poprosím, pán minister spravodlivosti, zverejnite ten list, aby sme vedeli, čo nám napísala Európska komisia. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

321. Ja len, pán minister, prosím, už sa nenechajte prosiť a keby ste nám mohli teda ukázať ten list. Naozaj, ono to vyzerá tak, že je zjavné, že nejaký list pán minister má a keby v tom liste nebolo nič problematické, tak by nám ho zjavne už veľmi rád ukázal. A myslím, že by to bola prvá vec, ako by reagoval na ústavnoprávnom výbore. A rovnako by reagoval aj na moju otázku, čo nám hrozí, ak tie výhrady nebudeme rešpektovať. A ja sa domnievam, že tam jasne hrozí konanie pred Európskym súdnym dvorom. A pán minister to veľmi dobre vie. A ja predpokladám, že takýto obsah ten list má. A namiesto toho, aby nám to jasne povedal, tak sa tu skrýva za dôvernú komunikáciu. Ale tá potom je, ak už začne konanie o infringemente. Tak ak predpokladá pán minister, že toto je vlastne to konanie, tak o to je to potom vážnejšie, že nemôžeme mať list, ktorý považuje už pomaly za súčasť vlastne konania o porušení európskeho práva. Lebo tam potom je, samozrejme, takýto dôverný spôsob komunikácie. To znamená, Európska komisia vlastne je v počiatočnom štádiu pre vyslovenie vlastne začatia konania o porušení európskeho práva? Máme to chápať tak? Preto ten list nemôžeme vidieť? No, tak ak to tak nie je, tak vás poprosím, keby ste nám ten list ukázali. A pánovi poslancovi Majerskému, viete, ja sa musím priznať, že ma trošku zarazil spôsob vašej reakcie, ale veľmi mi pripomína reakciu vládnych politikov v akýchkoľvek diskusiách, keď už nie je argumentácia. Mňa to veľmi mrzí, ale toto mi to pripomenulo. Možno, keď si pozriete ten príspevok, tak to tam budete vidieť aj vy. Takže pán minister, poprosím vás... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie v rozprave

309-2 Poznajú to kolegovia z hnutia SLOVENSKO, ktorí uvažujú, že budú takto hlasovať a podporia zmenu ústavy, poznajú to? Vedia? (Reakcia z pléna.) Tak vieme, že prišiel list pán poslanec. Vieme, že tu je a pán minister spravodlivosti povedal sám, že v ňom výhrady sú. Tak nech nám prečíta ten list. To nie je problém. Nie je to problém s európskym právom, aby nám minister spravodlivosti tu tie výhrady prečítal. Európska komisia to urobiť nemôže, ale minister spravodlivosti to urobiť môže. A bolo by namieste, aby nám presne povedal, aké tie výhrady sú. Pretože my tu budeme hlasovať o niečom, čo proste potenciálne môže mať vážny problém s európskym právom a ono môže to spustiť aj konanie na Európskom súdnom dvore. Na tomto sa idú podieľať kolegovia z opozície? A ja tu vyzývam ministra spravodlivosti, aby nám k tým výhradám niečo povedal, že tu predsa nemôže nám predsa teraz stačiť, že dostaneme informáciu, že mám výhrady a podľa mňa sú všeobecné a bude to v poriadku. To sme presne počuli pri tej hanebnej novele trestných kódexov. Presne toto sme počuli od vlády. Všetko je v poriadku, komunikujeme, všetko sa vysvetlí. Nič sa nevysvetlilo. Niekoľkokrát sme tu opravovali to hanebnú novelu trestných kódexov, niekoľkokrát. A ja to budem opakovať, lebo je to tak. Nedá sa veriť vládnej koalícii. Nedá sa jej veriť, že bude rešpektovať Európsku komisiu ako svojho partnera. Naopak, to čo sa ukázalo je, že aj ju vlastne zavádzal ohľadom krokov, ktoré súviseli s tou hanebnou novelou. A práve preto sme tu museli tie veci naprávať, aby aspoň tie európske peniaze boli ako-tak chránené. Ak sa tomu chceme vyhnúť, tak by sme mali naozaj dobre poznať všetky výhrady, ktoré Európska komisia má, každý poslanec, ktorý uvažuje, že by takúto zmenu ústavy podporil. A potom nech sa páči, môže hlasovať s plným vedomím a svedomím, so všetkými rizikami, čo taká zmena ústavy prináša. Ale aj tak mi bude veľmi ľúto a musím to tu zopakovať, ak naši kolegovia z opozície budú ochotní vraziť takýto hrubý klin medzi opozíciu. Bude mi to veľmi ľúto, pretože medzi nami je dôležitý, hlboký, hodnotový dialóg. A toto sa nedá preskočiť, ak nám ide o to, aby sme boli v spoločnosti, kde nastane porozumenie a tolerancia naša vzájomná, kde sa chceme cítiť dôstojne, tak bez tohto dialógu to jednoducho, to sa nedá spraviť, to sa nedá preskočiť. Jednoducho môžeme to urobiť iba spolu, inak sa to nedá. A s Robertom Ficom je to cesta mimo Európy, do Ruska. A touto cestou predsa spoločne v opozícii nechceme ísť. Ďakujem pekne. (Potlesk.)
35. schôdza NR SR - 13.deň - B. popoludní
Dátum: 2025-06-16
Poslanec: Kolíková, Mária (SaS)
Druh vystúpenia: Vystúpenie v rozprave

309. Ďakujem veľmi pekne. Vážený pán predsedajúci, vážené dámy poslankyne, vážení páni poslanci, vážený pán minister, najprv chcem povedať k celému procesu, ktorý považujem za veľmi nedôstojný. Nedôstojné už je len to, že v piatok sme sa na obed dozvedeli o pozmeňujúcich návrhoch k ústave. Mohli sme, samozrejme, si ich čítať cez víkend. A dnes od rána prerokovávame zmenu ústavy, kde za vládu Slovenskej republiky sa nám tu striedal po ministrovi spravodlivosti minister pôdohospodárstva, ešte predtým minister financií, potom sme tu mali podpredsedu vlády pre plán obnovy, to by som povedala, že to je ešte k tomu možno najbližšie s ohľadom aj na možný rozpor s európskym právom, ak to mám diplomaticky povedať, potom tu bol minister školstva, ktorého sa trošku dotýka tá zmena ústavy a ja som rada teda, že v nočných hodinách k nám zavítal aj minister spravodlivosti. Ale toto celé považujem naozaj za veľmi nedôstojné. Ešte už aj to, že od ôsmej hodiny si proste máme nejakým spôsobom tu zabezpečiť fungovanie, veľmi nedôstojné. Ja na jednej strane rešpektujem, že pracovníci v občerstvovacom zariadení, že tu s nami nemusia takto v nočných hodinách byť, ale prečo tu rokujeme v noci o zmene ústavy? Prečo tu rokujeme v noci o zmene ústavy? Prečo tu rokujeme v noci o zmene ústavy? Ja nerozumiem. Prečo takto nedôstojne tu rokujeme o zmene ústavy? To vám nevadí, kolegovia z opozície, že takto nedôstojne tu rokujeme o zmene ústavy? Takto sme tu vždy o niečom rokovali, čo hanebne chcela rýchlo presadiť vládna koalícia. Ale rýchlo-rýchlo-rýchlo. Naviac poznáme a vieme už od dnešného rána, kedy sa nám doznal minister spravodlivosti, že sú tu výhrady komisie a my ich nepoznáme. Takisto ako sme ich nepoznali pri tej hanebnej novele trestných kódexov, tak ich nepoznáme. A pýtame sa na ne. Poznajú to naši kolegovia z Kresťanskodemokratického hnutia aké výhrady komisie tu sú? Poznajú to?
39. schôdza NR SR - 12.deň - A. dopoludnia
Dátum: 2025-09-26
Poslanec: Kosová, Ingrid (PS)
Druh vystúpenia: Vystúpenie v rozprave

Ďakujem za slovo. Pán predsedajúci, vážené panie poslankyne, páni poslanci, vážení prítomní. V súlade so zákonom o rokovacom poriadku som bola určená za spravodajkyňu k návrhu uvedeného zákonu, tlač 926. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre vzdelávanie, vedu, mládež, šport a cestovný ruch. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež, šport a cestovný ruch. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní. Prosím pán presedajúci otvorte všeobecnú rozpravu.
39. schôdza NR SR - 12.deň - A. dopoludnia
Dátum: 2025-09-26
Poslanec: Kosová, Ingrid (PS)
Druh vystúpenia: Vystúpenie v rozprave

Ďakujem, pán podpredseda za to, že si zdržal trošku. Takže, vážený pán predsedajúci, vážené kolegyne, vážení kolegovia, predseda Národnej rady uznesením z dňa 28. mája 2025 (č. 910), pridelil návrh poslanca Národnej rady Slovenskej republiky Richarda Dubovického na prijatie uznesenia Národnej rady k činnosti a hospodáreniu štátnej rozpočtovej organizácie Slovakia Travel (tlač 874), na prerokovanie výboru Národnej rady pre vzdelávanie, vedu, mládež a šport a cestovný ruch s termínom prerokovania do 8. septembra 2025 a súčasne ho určil ako gestorský výbor s tým, že podá Národnej rade informáciu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor Národnej rady pre vzdelávanie, vedu, mládež, šport a cestovný ruch rokoval o predmetnom návrhu poslanca dňa 9. septembra 2025. Výbor k predloženému návrhu neprijal platné uznesenie, nakoľko návrh uznesenia odporučiť Národnej rade predmetný návrh poslanca Národnej rady Slovenskej republiky Richarda Dubovického, schváliť, nezískal súhlas nadpolovičnej väčšiny prítomných členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Predsedníčka výboru určila mňa za spravodajkyňu, ktorá podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky a navrhne Národnej rade postup pri hlasovaní podľa príslušných ustanovení zákona o rokovacom poriadku Národnej rady v znení neskorších predpisov. Pán predsedajúci, skončila som. Otvorte, prosím, rozpravu.
39. schôdza NR SR - 10.deň - B. popoludní
Dátum: 2025-09-24
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Bea, ty si vo svojom príspevku hovorila o útoku na Michala Šimečku a respektíve o tom úbohom útoku na matku Milana Šimečku, aby sme boli konkrétni. A veľmi múdro si to spomenula, pretože to naozaj súvisí s konsolidáciou. Veď keď si zoberiete, že pán premiér tejto krajiny miesto toho, aby prišiel do pléna alebo na tlačovú konferenciu so svojim ministrom financií a urobil aspoň nejaké teatrálne divadlo, aby tam všetkým predstavil tú konsolidáciu a ubezpečil všetkých ľudí, že keď si budú doma variť džem, tak ich to nevyjde drahšie a nepocítia dopady tejto konsolidácie. Tak miesto toho, aby toto urobil bol niekde zalezený a potom v sobotu hurá, postaví sa na tlačovú konferenciu, kde vyleje kýbeľ špiny na matku Michala Šimečku, na človeka, ktorý nemá nič spoločné s Progresívnym Slovenskom. A zaujímavé na tom je, že faktúra za 2 500 eur je pre túto vládu dôležitejšia ako to, že majú ľuďom vysvetliť prečo musia kupovať drahšie potraviny, prečo budú viacej platiť na energiách, prečo odchádzajú z tejto krajiny, ako správne hovorila moja kolegyňa, mladí ľudia. Prečo nevidia budúcnosť v tejto krajine a myslia si, že ľudia im na to skočia, že tu chcú vytvárať nejaké dymové clony. Tak ako to bolo mimochodom aj pred rokom, ak si spomínate, tiež práve keď sa predstavovala konsolidácia, tak prišli s veľkolepým gruzínskym pučom. Nikto im na to nenaletel. A tak isto ani teraz im na túto dymovú clonu o matke Michala Šimečku nikto nenaletí. A jediné čo sa stane je, že skončia, raz im to voliči spočítajú. A viete čo po nich zostane? Pachuť klamstva a pachuť neúcty k ženám. Ďakujem.
39. schôdza NR SR - 7.deň - A. dopoludnia
Dátum: 2025-09-18
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Ďakujem za slovo. Pán Habánik, vy ste spomínal fínske školstvo, ku ktorému by mali vlastne sa pozerať naše snahy a vízia a kam by sme to školstvo chceli dostať, pretože tam vlastne majú aj neštátni, aj štátni zriaďovatelia stopercentný normatív a nemôžu vôbec vyberať školné a, samozrejme, musia teda prijať všetky deti. Ja s vami celkom aj súhlasím, pretože ja takýto model naozaj považujem za najférovejší, len potom nerozumiem tomu, prečo sa ministerstvo vydalo absolútne iným smerom, nepozerá sa na školné, ale pozerá sa na rozdiel v normatívoch. A keď sa už pozeráme teda aj na to Fínsko, tak ja by som len pripomenula, že je tam trojnásobne vyšší normatív. Učitelia tam majú dvojnásobné platy. Je tam oveľa vyššia životná úroveň, samozrejme, ako u nás. A to, čo je najpodstatnejšie, je, že tam ide 7 % HDP do školstva, nie ako u nás štyri. Čiže to, kam by sme sa mali my pozerať na Slovensku, je postupne zvyšovať práve percento HDP na to, aby sme mohli zvýšiť normatív tak, aby všetky, aj verejné, aj neverejné, štátne a neštátne školy mali možnosť mať normálny normatív a potom by sme mohli regulovať školné. Toto si myslím, že by mal byť cieľ nášho vzdelávania. A ďalej ste hovoril o tom, že každý zriaďovateľ, aj ten neštátny, si musí nastaviť nejaký ekonomický model tak, aby mu to vychádzalo. Čiže títo neštátni zriaďovatelia by teraz asi nemali kričať, že teda ale my nemáme z čoho platiť komerčný nájom, ak to správne chápem. No ale ja by som tu teda upriamila pozornosť na to, že oni 30 rokov fungovali v nejakom legislatívnom prostredí a museli sa mu prispôsobiť a nemali dosah na to, aby mohli sídliť vo verejných budovách a mnohí z nich si museli zadovážiť budovu napríklad na úver, ktorú teraz nebudú môcť normatívu... (Prerušenie vystúpenia časomerom.)
39. schôdza NR SR - 7.deň - A. dopoludnia
Dátum: 2025-09-18
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Ďakujem veľmi pekne za všetky vaše pripomienky. Moja prvá odpoveď bude vo vzťahu k pánovi Šmilňákovi a myslím si, že sme sa tu zhodli na tom, že súdržná a inkluzívna spoločnosť by mala byť našou prioritou na to, aby sme spojili túto polarizovanú spoločnosť. To je asi taká všeobecná zhoda. Pre mňa ale z toho čo ste povedal, len ma tak napadlo taká otázka, že či sa to týka len detí so špeciálnymi vzdelávacími potrebami alebo sa to týka aj detí z MRK? Lebo tá vaša otázka, ktorú ste formuloval skôr naznačovala, že detí z marginalizovaných komunít, kde je vysoké percentá rómskych detí sa to netýka. A musím povedať pravdu, že ja som trochu sklamaná, že napríklad cirkevné školy v takýchto lokalitách nevznikajú a nepôsobia. Takže možno je to aj taká vec, o ktorej budeme musieť naozaj diskutovať ako ste povedal. Druhá vec je ešte kľúčová a to je, že my naozaj nepoznáme dopady tohto zákona. Neviem či ministerstvo robilo nejakú analýzu toho, tých predpokladov koľko z týchto škôl, ktoré momentálne neplatia školné z tých 60 % naozaj aj bude môcť vstúpiť do verejného registra, pretože žiadna takáto analýza zverejnená nebola a ja predpokladám, že toho bude málo a viem, že napríklad ešte urobili aj takú možnosť ako je dohoda o verejnoprospešnej službe. Ale problémom je, že to určuje vyhláška, ktorá nemá žiadne percentá. Nič vlastne. My nevieme aká je táto možnosť pre tieto školy. Či je to nejaká jednotná alebo sa ministerstvo s každou zo škôl neštátnych môže dohodnúť akým spôsobom budú pracovať. To znamená, že je to absolútne netransparentné. A my vlastne doteraz nevieme všetky tie podmienky zhodnotiť. Takže tu by som teda tiež odporúčala ministerstvu, keby bol konkrétny
39. schôdza NR SR - 7.deň - A. dopoludnia
Dátum: 2025-09-18
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

18. Ďakujem veľmi pekne za slovo. Pán Horecký, vy ste na začiatku svojho príspevku položil takú otázku, že prečo si rodičia vyberajú cirkevné a súkromné školy. Že na toto by sme si mali odpovedať. A ja si myslím, že odpoveď ministra by asi bola, že no, aby si tieto školy mohli vyberať deti. A čo čiastočne asi pravda vo vzťahu k súkromným a cirkevným školám zatiaľ je. Ale to podstatné je, že títo rodičia si vyberajú tieto školy pre svoje metódy, pre prístup učiteľov, proste pretože ich pokladajú za kvalitnejšie a túto domácu úlohu si, bohužiaľ, ministerstvo neurobilo. Lebo áno, na jednej strane spustili sme nejakú kurikulárnu reformu vo vzťahu k verejným školám, ale povedzme si pravdu, vízia týchto kvalitnejších škôl je ešte teda ďaleko, ďaleko pred nami. A druhá vec, ktorú si, bohužiaľ, ministerstvo zatiaľ ako domácu úlohu nesplnilo je, že my naozaj nemáme nejakú analýzu, naozaj objektívnu, ktorá by hovoria o tom, aké sú reálne náklady na žiaka, či už vo verejných školách, tak aj napríklad v súkromných a cirkevných a porovnať to. Pretože ak by sme to urobili, tak by sme zistili, že bez ohľadu na to o akého zriaďovateľa ide, ten normatív je tak katastrofálne nízky, že sa z neho normálne vyjsť nedá. A v tomto období, ktoré tu žijeme, kedy táto vláda naozaj zaťažuje občanov tejto krajiny konsolidáciou, daňami, vyššími odvodmi, v tejto vízii toho, že naozaj tí rodičia budú mať v peňaženkách možno o 400 eur ročne menej, a to počítam len dane a odvody, nepočítam infláciu a ďalšie veci, na ktoré teda asi doplatia bežní občania tejto krajiny, tak my v tejto situácii ideme brať súkromným školám 20 % normatív. Toto je pre mňa absolútna katastrofa. Bez vízie toho... (Prerušenie vystúpenia časomerom.)
39. schôdza NR SR - 6.deň - B. popoludní
Dátum: 2025-09-17
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Viete, ľudia tejto krajiny sa hnevajú a verím, že teraz to, čo povedal pán Jakab, k tomu len teda prispeje a ja si myslím, že, viete čo? Takto začnem, inak. Viete, čo hnevá mňa? Mňa najviac hnevá na tejto konsolidácii to, že na túto amatérsku, hnusnú, zbabranú konsolidáciu doplatia najmä malí podnikatelia, živnostníci, samozrejme bežní pracujúci, ale tých najbohatších v tejto krajine, tak tých sa táto konsolidácia absolútne nedotkne. To si myslím, že teda nie je spravodlivé a ľudia si asi oprávnene kladú otázku, že prečo to tak asi je, všakže? A aby toho nebolo málo, tak táto konsolidácia nebude mať dopad iba na tých najzraniteľnejších a na bežných zamestnancov a na rodiny, ale vy beriete aj obciam a mestám, samosprávam. Len za posledné dva roky sme svedkami toho, ako sa rušia kultúrne akcie, ako rastú poplatky a dane v mestách a s touto konsolidáciou to bude mať ešte horšie každý občan v tejto krajine. Len za posledné dva roky vzrástol koeficient, resp. klesla hodnota koeficientu jednotkového, z ktorého sa vypočítava normatív na žiaka. Čiže to bude mať dopad aj na školstvo za, o desať bodov. Čiže niektoré školy za obdobie vašej vlády prídu o desaťtisíce eur. Aký to bude mať dopad? No len taký, že budú prepúšťať učiteľov alebo to bude mať dopad na kvalitu vzdelávania. A ešte k tomu všetkému vy prichádzate s ďalšou reformou financovania školstva, kde zoberiete neštátnym zariadeniam 20 %, čo sa prejaví, samozrejme, tak, že tieto školy si to budú refundovať vo zvýšených poplatkoch. Kto všetko zaplatí teda účet za neschopnosť tejto vlády? Zase len bežní občania a rodičia detí. A aby to nestačilo, tak vy nekonsolidujete len verejné financie, vy konsolidujete ešte aj čas... (Prerušenie vstúpenia časomerom.)